Document ID: /fineweb-2-swissfilter-quality_10-filterrobots/filtered/05604.jsonl.gz/75

BANJALUKA – Aleksandar Rold (19) iz Banjaluke izboden je sinoć na smrt u dvorištu Osnovne škole “Jovan Cvijić” u naselju Kočićev Vijenac u Banjaluci.
Zbog ubistva mladića uhapšen je njegov vršnjak i komšija Anđelo Marković. Rold, inače učenik Srednje ugostiteljske škole, preminuo je na mJestu zločina usled iskrvarenja zbog višestrukih uboda u grudi i stomak.
“EuroBlicu” je potvđeno da se ubistvo dogodilo nakon što su se ubica i žrtva dogovorili da neraščišćene razmjirice “izglade“ tučom na školskom igralištu. U tuči je deblji kraj izvukao Marković, a zatim je prišao Roldu i pružio mu ruku kako bi piznao poraz.
“Rekao je Aleksandru: “Čestitam, ti si jači”. Kada mu je Aleksandar, ne sluteći šta mu se sprema, ispružio ruku, Anđelo je drugom rukom u kojoj je držao nož zamahnuo i izbo ga najmanje deset puta po tijelu“, kazao je očevidac.
Beživotno tijelo mladića u snijegu našli su ljekari Hitne pomoći ispred ulaza u školsku salu, gdje su i danas bili vidljivi tragovi krvi.
Marija Markanović, portparol CJB Banjaluka, izjavila je da je ubistvo prijavljeno u petak oko 23.15 časova u Ulici Anđe Knežević, nakon čega su sve raspoložive policijske jedinice “dignute na noge”.
Policija je u rekordnom vremenu blokirala dio grada oko miesta zločina i jedan čas nakon ubistva osumnjičeni Anđelo Marković je uhapšen u svojoj kući u Ulici Mile Bekute. Policija je tokom istrage našla i nož i to nedaleko od mjesta zločina.
Ubistvo je šokiralo i zaposlene u OŠ “Jovan Cvijić”. Od nastavnika, koji zbog vlastite sigurnosti nisu željeli da im se otkrije ime, saznaje se da je školsko dvorište u večernjim satima mesto gde se okupljaju sumnjive osobe.
“Imamo noćnog čuvara koji je tada bio u školi, ali nije smio da izađe napolje. Jednom je pokušao da spriječi tuču pa je dobio batine“, ispričala je jedna nastavnica i dodala da je osumnjičeni ubica pohađao ovu školu.
“Ovako nešto se moglo očekivati. Sjećam se da je uvijek pravio problem tokom školovanja i da je dijete razvedenih roditelja“, dodaje nastavnica
Poznanici ubijenog Rolda ispričali su za “EuroBlic” da je nastradali mladić bio poznat po druženju, a ne sukobu sa zakonom. U policiji su takođe potvrdili da ubijeni mladić nije hapšen zbog krivičnih djela.
“Uvijek se igrao sa nama mlađima na školskom igralištu. Znam da je volio da ide na utakmice “Borca” i da je bio član navijačke grupe “Vulturesa” sa Čaira “, ispričao je prijatelj ubijenog mladića, dodajući da Rold ima još tri mlađa brata.
Ubica sa debelim dosijeom
Osumnjičeni Anđelo Marković 15 časova je bio na kriminalističkoj obradi u CJB Banjaluka, nakon čega će biti sproveden kod dežurnog tužioca. “EuroBlic” saznaje da se Marković tokom saslušanja branio ćutanjem. On u policiji ima deblji dosije, a potvrđeno je da je hapšen zbog krađe u kiosku “Minutica”, ali i zbog oružane pljačke.